Foto: Hina

POLICIJA u Finskoj vjeruje kako je jučerašnji napad nožem u gradu Turkuu u kojemu je ubijeno dvoje prolaznika bio teroristički napad.



Napadač kojega je policija upucala u nogu i uhitila 18-godišnji je Marokanac. Mladić je nasmrt izbo dvije osobe koje su finski državljani, dodaje policija. Među osmero ranjenih su Talijan i dvoje Šveđana.

Turku attack is apparently the first terror attack in the history of Finland. — Offence Police (@OffencePolice) 19. kolovoza 2017.

"Jučerašnji događaj istraživali smo kao ubojstvo, ali tijekom noći došli smo do informacija koje ukazuju na to da je ipak u pitanju teroristički napad", stoji u priopćenju koje je objavila finska policija.

It's official: @krp_poliisi is investigating yesterday's incident in #Turku as a terrorist attack. Now terrorism reached also #Finland ☹️ — Raimo Räsänen (@RaimoRasanen) 19. kolovoza 2017.

The police in Finland are now treating the attack in Turku as an act of terrorism. #bbcnews pic.twitter.com/yi7kneQ3oV — Haggis_UK (@Haggis_UK) 19. kolovoza 2017.



Identitet 18-godišnjaka koji je izvršio napad poznat je, ali ga policija još nije objavila. Napadač i još dvoje ljudi trenutno se nalaze u bolnici.

Prema informacijama koje vlast još nije službeno potvrdila, napadač je u Finsku stigao prošle godine, tijekom izbjegličke krize. Živio je u centru za izbjeglice i njegov zahtjev za azilom još je u obradi.

Main suspect (actual offender) is a refugee who entered Finland in 2016 and lived in a refugee center.

His asylum process was still ongoing. — Julian Röpcke (@JulianRoepcke) 19. kolovoza 2017.

Ovo je prvi teroristički napad u Finskoj, zemlji koja dosad nije imala iskustva s napadima kakve radikalni islamisti izvode širom svijeta, piše BBC.

Tekst se nastavlja ispod oglasa

Finska policija, koja je u stanju pripravnosti, priopćila je jučer da je povećala broj svojih ljudi na ulicama. Opasnost koja je dosad bila ocijenjena "slabom" sada je "povišena", što je druga razina na četverostupanjskoj ljestvici.